《写忧 其一》
清代·吴定

捐躯敢轻掷，偷生惨不欢。生死两迷惑，堂上病凄酸。

缠两复缠两，冉冉岁将阑。一身不自宁，犹念儿衣单。

素丝结易解，我罪奚由宽。誓将厉六翮，鸣号叩天关。

明月照前庭，萧萧有余寒。皇天竟幽默，喟然摧心肝。

作者简介：（1744—1809）安徽歙县人，字殿麟，号澹泉。诸生。嘉庆元年举孝廉。少与姚鼐同为刘大櫆弟子。鼐每为文必以示定。晚年专力经学，锐意深求义理。有《周易集注》、《紫石泉山房诗文集》。